སྙན་ཞུ་འདི་བཞིན་རྒྱ་དམར་གཞུང་ལ་ཕུལ་སྐབས།པན་ཆེན་སྐུ་ཕྲེང་བཅུ་བ་མཆོག་དགུང་གྲངས་ཉེར་བཞི་ཙམ་ལ་སོན་མ་ཐག་ཡིན་ནའང་།བྱང་ཆུབ་སེམས་དཔའ་དང་ངོ་བོ་དབྱེར་མེད་ཀྱི་བརྟུལ་ཞུགས་བཟུང་ནས་མཐའ་འཁོར་གྱི་བཀག་འགོག་ཐམས་ཅད་དང་ལེན་མ་གནང་བར་བོད་མི་རིགས་ལ་འཕྲད་ཀྱིན་པའི་ཕོ་ཟད་མོ་ལ་ཐུག་པའི་རྨེག་མེད་ཀྱི་ཉེན་ཁ་བཟློག་ཆེད་སྙིང་རྗེ་ཆེན་པོའི་གད་རྒྱངས་ཏེ།གངས་ཅན་པ་ཆག་འཇིག་ལས་གྲོལ་ཞིང་།སངས་རྒྱས་ཆོས་ལུགས་མི་བསྣུབས་སླད་དུ་ཞུ་ཡིག་ཕུལ།འདི་ནི་སྟག་མོ་ལུས་སྦྱིན་གྱི་ལེའུའི་ཚུར་མངོན་ངོ་མ་དེ་ཡིན།